
42 DR 30.10.2012 

 
Saya juga ingin menyentuh butiran 03100 -  FELCRA muka surat 267. Saya ingin 

menyentuh berkenaan dengan satu surat yang telah dihantar kepada pihak FELCRA 
melalui Pengerusi FELCRA yang  bernama Nik Azizah binti Nik Mat, IC 470111-03-5182, 
peserta Paloh 1, Pasir Mas ataupun Bukit Panau, Daerah Pasir Mas, yang mana telah 
membuat tuntutan terhadap tunggakan hasil kelapa sawitnya. Difahamkan beliau 
mempunyai tanah seluas enam ekar lapan ratus depa tetapi pihak FELCRA telah 
membayar hanya empat ekar lapan ratus depa sahaja.  Maknanya bayaran tidak dibuat dua 
ekar selama hampir sudah 20 tahun.  

Jadi apabila saya pergi ke pejabat FELCRA di Jalan Rantau Panjang memang 
mereka mengesahkan perkara ini berlakulah, terlepas pandang dan menyatakan akan 
membayar balik tunggakan. Akan tetapi sehingga kinilah bila dihubungi dalam proses, 
dalam proses dan dalam proseslah. Saya harap pihak kementerian dapat memberi 
penjelasan dan dapat memberi apa-apa maklumat yang dapat menggembirakan rakyat di 
kawasan saya. Jadi saya rasa setakat itu sahaja Tuan Pengerusi, saya mengucapkan 
ribuan terima kasih.   

Tuan Pengerusi [Datuk Dr. Wan Junaidi bin Tuanku Jaafar]:  Yang Berhormat 
Kota Belud. 

 

2.54 ptg. 

 Dato' Abd. Rahman Dahlan [Kota Belud]: Terima kasih Tuan Pengerusi. Saya 
tidak ada banyak isu cuma ada dua tiga isu yang saya ingin sentuh. Pertamanya tentang 
P.22, 00604 iaitu Institut Kemahiran Mara. Saya ingin bertanya apakah pihak kementerian 
mempunyai cadangan untuk mewujudkan satu Institut Kemahiran MARA di Kota Belud?  
Sebab Kota Belud ini dia tidak berapa jauh daripada Kota Kinabalu walaupun kalau dilihat 
dari segi saiznya begitu besar dan juga ramai penduduk dan orang muda di kawasan Kota 
Belud ini, kita masih tidak mempunyai Institut Kemahiran MARA. Ianya saya rasa amat 
penting demi kesejahteraan orang Kota Belud. Jadi soalan saya ialah apakah kementerian 
akan menimbangkan untuk mewujudkan satu Institut Kemahiran MARA di Kota Belud?  
Kalau pun tidak untuk tahun hadapan, bolehkah dipertimbangkan untuk tahun-tahun yang 
akan datang? 

 Keduanya ialah P.22 Butiran 01703 – Bekalan Elektrik Luar Bandar. Saya secara 
spesifik ingin meminta pandangan Yang Berhormat Menteri, mengenai dengan bekalan 
elektrik di Pulau Mantanani. Sekarang ini hanya enam jam beroperasi sebelah malam, 6 
petang hingga 6 pagi. Sudah tiba masanya saya kira mereka ini diberikan bekalan elektrik 
24 jam.   

Dato’ Kamarudin bin Jaffar [Tumpat]: [Menyampuk]  

Dato' Abd. Rahman Dahlan [Kota Belud]: Sorry 12 jam.  Maksud saya setengah 
hari. Terima kasih Yang Berhormat Tumpat. Jam 6 petang hingga 6 pagi. Jadi kita perlukan 
bekalan ini 24 jam. Sekolah ada di situ dan juga pulau ini sekarang ini menarik ramai 
pelancong daripada luar negara kerana kawasan yang begitu cantik sekali. Jadi saya 
mintalah kepada kementerian untuk menambah subsidi diesel di situ dan memberikan 
bekalan 24 jam. Saya terus ke P.22 Bekalan 02300 – Jalan-Jalan Luar Bandar. Saya ingin 
Yang Berhormat Menteri bahawa dalam lawatan Yang Amat Berhormat Timbalan Perdana 
Menteri ke Kota Belud pada awal tahun ini, beliau dalam ucapan beliau di Kota Belud telah 
meluluskan beberapa batang jalan di kawasan Kota Belud.   

Saya ingin sentuh di sini ada empat batang jalan dan saya ingin bertanyakan 
tentang status jalan ini bilakah dimulakan? Jumlahnya kita tahu sebab disebut oleh Yang 
Amat Berhormat Timbalan Perdana Menteri. Bila dimulakan dan agak-agak bilakah siap?  
Jalan-jalan tersebut ialah Jalan Melangkap-Piasau RM25 juta untuk fasa pertama, 25 
kilometer, jalan kedua ialah Jalan Tengkurus-Lahanas RM5 juta untuk fasa pertama, Jalan 
Teguson RM2.5 juta, Jalan Lasau-Tintapon RM2.5 juta, Jalan Kaung-Lobong-lobong, 
sedap-sedap namanya RM2.5 juta dan yang terakhir Jalan Tokolong juga RM2 juta. Saya 
minta pandangan dan maklumat daripada Yang Berhormat Menteri kerana isu ini ditanya di 
kawasan kediaman. 

Terakhir ialah tentang P.22 02003 – Bekalan Air Luar Bandar. Tadi saya 
mendengar dengan teliti Yang Berhormat daripada Kota Kinabalu.  Beliau ini salah satu Ahli 
Parlimen satu-satunya daripada parti DAP yang begitu aktif.  



Saya juga ingin menyentuh butiran 03100- FELCRA muka surat 267. Saya ingin menyentuh berkenaan dengan satu surat yang telah dihantar kepada pihak FELCRA melalui Pengerusi FELCRA yang bernama Nik Azizah binti Nik Mat, IC 470111-03-5182, peserta Paloh 1, Pasir Mas ataupun Bukit Panau, Daerah Pasir Mas, yang mana telah membuat tuntutan terhadap tunggakan hasil kelapa sawitnya. Difahamkan beliau mempunyai tanah seluas enam ekar lapan ratus depa tetapi pihak FELCRA telah membayar hanya empat ekar lapan ratus depa sahaja. Maknanya bayaran tidak dibuat dua ekar selama hampir sudah 20 tahun. Jadi apabila saya pergi ke pejabat FELCRA di Jalan Rantau Panjang memang mereka mengesahkan perkara ini berlakulah, terlepas pandang dan menyatakan akan membayar balik tunggakan. Akan tetapi sehingga kinilah bila dihubungi dalam proses, dalam proses dan dalam proseslah. Saya harap pihak kementerian dapat memberi penjelasan dan dapat memberi apa-apa maklumat yang dapat menggembirakan rakyat di kawasan saya. Jadi saya rasa setakat itu sahaja Tuan Pengerusi, saya mengucapkan ribuan terima kasih. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Kota Belud. 2.54 ptg. Dato' Abd. Rahman Dahlan [Kota Belud]: Terima kasih Tuan Pengerusi. Saya tidak ada banyak isu cuma ada dua tiga isu yang saya ingin sentuh. Pertamanya tentang P.22, 00604 iaitu Institut Kemahiran Mara. Saya ingin bertanya apakah pihak kementerian mempunyai cadangan untuk mewujudkan satu Institut Kemahiran MARA di Kota Belud? Sebab Kota Belud ini dia tidak berapa jauh daripada Kota Kinabalu walaupun kalau dilihat dari segi saiznya begitu besar dan juga ramai penduduk dan orang muda di kawasan Kota Belud ini, kita masih tidak mempunyai Institut Kemahiran MARA. Ianya saya rasa amat penting demi kesejahteraan orang Kota Belud. Jadi soalan saya ialah apakah kementerian akan menimbangkan untuk mewujudkan satu Institut Kemahiran MARA di Kota Belud? Kalau pun tidak untuk tahun hadapan, bolehkah dipertimbangkan untuk tahun-tahun yang akan datang? Keduanya ialah P.22 Butiran 01703- Bekalan Elektrik Luar Bandar. Saya secara spesifik ingin meminta pandangan Yang Berhormat Menteri, mengenai dengan bekalan elektrik di Pulau Mantanani. Sekarang ini hanya enam jam beroperasi sebelah malam, 6 petang hingga 6 pagi. Sudah tiba masanya saya kira mereka ini diberikan bekalan elektrik 24 jam. Dato' Kamarudin bin Jaffar [Tumpat]: [Menyampuk] Dato' Abd. Rahman Dahlan [Kota Belud]: Sorry 12 jam. Maksud saya setengah hari. Terima kasih Yang Berhormat Tumpat. Jam 6 petang hingga 6 pagi. Jadi kita perlukan bekalan ini 24 jam. Sekolah ada di situ dan juga pulau ini sekarang ini menarik ramai pelancong daripada luar negara kerana kawasan yang begitu cantik sekali. Jadi saya mintalah kepada kementerian untuk menambah subsidi diesel di situ dan memberikan bekalan 24 jam. Saya terus ke P.22 Bekalan 02300- Jalan-Jalan Luar Bandar. Saya ingin Yang Berhormat Menteri bahawa dalam lawatan Yang Amat Berhormat Timbalan Perdana Menteri ke Kota Belud pada awal tahun ini, beliau dalam ucapan beliau di Kota Belud telah meluluskan beberapa batang jalan di kawasan Kota Belud. Saya ingin sentuh di sini ada empat batang jalan dan saya ingin bertanyakan tentang status jalan ini bilakah dimulakan? Jumlahnya kita tahu sebab disebut oleh Yang Amat Berhormat Timbalan Perdana Menteri. Bila dimulakan dan agak-agak bilakah siap? Jalan-jalan tersebut ialah Jalan Melangkap-Piasau RM25 juta untuk fasa pertama, 25 kilometer, jalan kedua ialah Jalan Tengkurus-Lahanas RM5 juta untuk fasa pertama, Jalan Teguson RM2.5 juta, Jalan Lasau-Tintapon RM2.5 juta, Jalan Kaung-Lobong-lobong, sedap-sedap namanya RM2.5 juta dan yang terakhir Jalan Tokolong juga RM2 juta. Saya minta pandangan dan maklumat daripada Yang Berhormat Menteri kerana isu ini ditanya di kawasan kediaman. Terakhir ialah tentang P.22 02003- Bekalan Air Luar Bandar. Tadi saya mendengar dengan teliti Yang Berhormat daripada Kota Kinabalu. Beliau ini salah satu Ahli Parlimen satu-satunya daripada parti DAP yang begitu aktif.